Video: Handsakdief-sindikaat doenig in PretoriaDie video volg onderaan die berig. ŉ Handsakdief-sindikaat teister glo winkelsentrums in Pretoria. Rekord Centurion, ŉ plaaslike gemeenskapkoerant, het ŉ video van een van die voorvalle bekom en inwoners oor die tendens gewaarsku. Die vrou in die video, Salette Frazao, het in Februarie ’n onaangename ondervinding gehad toe sy ’n vrou met haar hand in haar handsak in ŉ Chinese winkel in [email protected] in Centurion betrap het. Die vrou wou Frazao se beursie steel. “Ek het haar gevra waarmee sy besig is, maar sy het my dadelik begin vloek,” het Frazao aan die koerant gesê. Sy vermoed dat die vrou haar van die bank tot in die winkel agtervolg het. Volgens Natasha van der Merwe, die sentrumbestuurder, is daar sindikate wat in alle winkelsentrums bedrywig is en dat hulle elke week tussen winkels wissel. Vroue is gewaarsku om ten alle tye paraat te wees en hul handsakke veilig te hou. Lees die volle berig hier. Bron: Rekord Centurion